Br: ............... ..............2019

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u \_2020\_\_. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**
	1. Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
| **x** | **zaštita i promovisanje ljudskih i manjinskih prava** |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **PRIORITETNI PROBLEMI I POTREBE KOJE TREBA RIJEŠITI U \_\_2020\_\_\_. GODINI FINANSIRANJEM PROJEKATA I PROGRAMA NVO**
	1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Sektorskom analizom prepoznata je potreba da se kroz prevenciju utiče na suzbijanje trgovine ljudima, čemu se dodatno može doprinijeti kroz finansiranje projekata i programa NVO putem konkursa. \* \* \*Trgovina ljudima, posebno ženama i djecom je problem svjetskih razmjera, koji pogađa sve zemlje, bez obzira na društvene, političke ili ekonomske prilike koje vladaju u njima. To je višeslojan, kompleksan i dinamičan društveni fenomen kojeg karakteriše prikrivenost. Zato je teško sa preciznošću govoriti o brojkama u smislu procjene obima ovog fenomena.Država Crna Gora je posljednjih godina prepoznata kao zemlja porijekla, tranzita i destinacije za muškarce, žene i djecu koji su bili žrtve trgovine ljudima. Kao najčešći oblici iskorišćavanja žrtava trgovine ljudima evidentirani su seksualna i radna eksploatacija. Nacionalni mehanizam, koji podrazumijeva koordinirane aktivnosti svih institucija i organizacija na planu borbe protiv trgovine ljudima, uspostavljen je usvajanjem i implementacijom Strategije za borbu protiv trgovine ljudima, u kojoj su sadržane smjernice za postupanje svih relevantnih subjekata u borbi protiv trgovine ljudskim bićima u Crnoj Gori i u kontinuitetu se unapređuje u skladu sa pozitivnim međunarodnim iskustvima i praksama na ovom planu.U periodu praćenja implementacije strategije za borbu protiv trgovine ljudima ( 2012. do 2018. godine) realizovan je značajan broj aktivnosti koji je doprinio efikasnijoj borbi protiv trgovine ljudima. Osmišljavane su i realizovane aktivnosti u partnerstvu državnih organa sa nevladinim organizacijama. Produbljena su partnerstva i saradnja svih relevantnih ministarstava i lokalne samouprave, a uspostavljeno je i operativno partnerstvo sa sektorom civilnog društva i privatnim sektorom.Potpisivanjem Sporazuma o medjusobnoj saradnji institucija i NVO 2007. godine i njegovim revidiranjem 2013. godine ojačan je multisektorski pristup i saradnja vladinog i nevladinog sektora na planu prevencije, upućivanja i zaštite potencijalnih i žrtava trgovine ljudima. Cilj ovog sporazuma je saradnja na prevenciji, edukaciji, prijavljivanju i krivičnom gonjenju izvršilaca i zaštiti potencijalnih žrtava trgovine ljudima, uz puno poštovanje njihovih ljudskih prava, sa ciljem obezbjeđivanja fizičke, psihološke, zdravstvene, socijalne i dječje zaštite i olakšavanja njihove integracije u novo društvo, odnosno reintegracije, u slučaju dobrovoljnog povratka u zemlju porijekla. Sporazum su potpisali: Vrhovni sud, Vrhovno državno tužilaštvo, Ministarstvo zdravlja, Ministarstvo rada i socijalnog staranja, Ministarstvo prosvjete, Ministarstvo unutrašnjih poslova-Uprava policije, Kancelarija za borbu protiv trgovine ljudima, Crveni krst Crne Gore, JU „Centar za podršku djeci i porodici – Bijelo Polje“ i više nevladinih organizacija koje u svojoj misiji imaju sprovođenje preventivnih aktivnosti i pružanje sigurnog smještaja, pomoći i podrške žrtvama trgovine ljudima.Medjutim, i pored uspostavljenog mehanizma u borbi protiv trgovine ljudima prepoznati su i izazovi koji se tiču potrebe jačanja proaktivnog pristupa u identifikaciji žrtava, posebno među ilegalnim migrantima, strancima koji traže međunarodnu zaštitu, sezonskim radnicima, djecom prosjacima na ulicama, naročito tokom turističke sezone. Takođe, Crna Gora je jedna od izuzetno atraktivnih turističkih destinacija koja zbog svojih prirodnih ljepota privlači veliki broj stranih turista, što obavezuje na neophodnost podsticanja saradnje javnog i privatnog sektora kako bi se smanjio negativan i pojačao pozitivan uticaj razvoja turizma. Pored toga, postojanje velikih turističkih naselja u Crnoj Gori i priliv od milion turista godišnje predstavljaju potencijalne faktore privlačenja za razvoj aktivnosti trgovine ljudima. U ljetnjim mjesecima  posebno su izražene pojave ekonomske i seksualne eksploatacije (prosjačenje, prostitucija), što predstavlja pojačan rizik da osobe postanu i žrtve trgovine ljudima.Statistički podaci govore da su žrtve trgovine ljudima identifikovane u Crnoj Gori u prethodnim godinama bile pretežno strani državljani/ke (najčešće starosti od 17 do 45 godina) i u manjem broju maloljetna lica (starosti od 12-17 godina) porijeklom iz Srbije, Kosova, Makedonije, Bosne i Hercegovine, Ukrajine i iz Crne Gore. Djeca Romi i Egipćani, raseljene porodice iz ratom zahvaćenih područja se pojavljuju kao najranjivija kategorija stanovništva u odnosu na trgovinu ljudima/djecom.Primjeri iz prakse ukazaju da većina žrtava trgovine ljudima ne posjeduje visok nivo obrazovanja, kao i da većina potiče iz sredina u kojima je jako ukorijenjen diskriminatorski odnos prema ženskom polu, koji se reflektuje i na tržištu rada. Takođe, većinu njihovih porodica odlikuje visok stepen porodičnog nasilja, koje nerijetko i same trpe.Stoga napredne mjere u borbi protiv trgovine ljudima ne smiju biti ograničene samo na kažnjavanje počinilaca i zaštitu žrtava, već moraju sadržavati i odgovarajuće ciljano definisane aktivnosti na prevenciji. Podizanje nivoa svijesti o problemu trgovine ljudskim bićima je izuzetno važna komponenta kvalitetne strategije prevencije tgvoine ljudima.U tom pogledu sprovodila se kampanja za promociju SOS telefona za žrtve trgovine ljduima, u okviru koje je izrađen TV spot kojim se ukazuje na najčešće oblike eksploatacije žrtava trgovine ljudima koji su zabilježeni u našoj zemlji i na službe za podršku i pomoć. SOS telefon za žrtve trgovine ljudima dostupan je 24 časa dnevno, 7 dana u nedelji, a najveći broj poziva poziva zabilježen je 2015. godine, ukupno 553. Pozivi su uglavnom bili informativnog karaktera, a intenzivirani su u vremenu pojačane kampanje sa cilejm promocije ove linije.Stoga je dodatno podizanje nivoa svijesti cjelokupne javnosti, građana, putnika i turista o fenomenu trgovine ljudima u cilju boljeg razumijevanja problema, jačanja povjerenja u državne organe, informisanja o načinima prijavljivanja ovog djela uz očuvanje identiteta , potrebno kako bi se poslala jasna poruka svima onima koji namjeravaju steći dobit zloupotrebom nečijeg povjerenja ili teških životnih prilika. U Crnoj Gori postoje organizacija civilnog društva koje su aktivne na polju borbe protiv trgovine ljudima koje su relevantni partneri javnim vlastima u sprovođenju preventivnih programa i ublažavanju mogućih posljedica trgovine ljudima/djecom među najugroženijim i najosjetljivijim kategorijama u društvu. |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| Na globalnom nivou  u posljednjih 13 godina identifikovano je oko 225 000 žrtava trgovine ljudima. Od toga 50% su bile žene, 21% muškarci, dok su 29% bila djeca (7% dječaci i 21% djevojčice). Žene i djevojčice su najčešće  bile identifikovane kao žrtve seksualne, manje radne eksploatacije, dok je kod muškaraca i dječaka situacija obrnuta.  Međutim, prisutni su i ostali oblici iskorišćavanja, poput eksploatacije djece u svrhu prosjačenja, vršenja kriminalne aktivnosti kao i korišćenje djece u oružanim sukobima.Na nivou Evrposke unije u periodu 2015-2016. godine registrovano je oko 20 532 žrtava trgovine ljudima, od čega su gotovo četvrtina (23%) djeca. Dominantan oblik eksploatacije je seksualna 65%, potom radna eksploatacija 15%, dok je u gotovo 20% slučajeva bilo riječi o drugim oblicima eksploatacije (trgovina radi prisilnih brakova, prisilnog prosjačenja, prisilnog kriminala itd). Sve je veći broj žrtava koje su prisiljene na lažne ili prisilne brakove s državljanima trećih zemalja kako bi se regulisao njihov boravak. Ostale nove pojave uključuju slučajeve krijumčarenja trudnica u svrhu prodaje novorođenčadi, trgovinu organima ili ljudskim tkivom.  Žrtve trgovaca ljudima sve češće su osobe s poteškoćama u razvoju i s tjelesnim invaliditetom. Zabilježeno je da je migrantska  kriza povećala rizike od trgovine ljudima.Nacionalna Kancelarija za borbu protiv trgovine ljudima objedinjava statističke opodatke kako o žrtvama tako i o izvršiocima KD trgovina ljudima, na način što objedinjuje podatke dobijene od Skloništa za žrtve trgovine ljudima, Uprave policije, Državnog tužilaštva i Vrhovnog suda:UPRAVA POLICIJE – broj krivičnih prijava • U 2004. godini Uprava policije je podnijela 6 kp za kd trgovina ljudima protiv 15 lica; • U 2005. godini Uprava policije je podnijela 3 kp za kd trgovina ljudima protiv 3 lica; • U 2006. godini Uprava policije je podnijela 2 kp protiv 7 lica za kd trgovina ljudima, od toga 1 prijava se odnosi na kd 445- trgovina djecom radi usvojenja protiv 6 lica; • U 2007. godini Uprava policije je podnijela 2 kp protiv 8 lica, od kojih protiv 4 lica za trgovinu ljudima, a protiv ostalih 4 za posredovanje u vršenju prostitucije; • U 2008.godini Uprava policije je podnijela 2 kp protiv 9 lica za kd trgovina ljudima; U 2009. godini Uprava policije je podnijela 2 kp protiv 4 lica za trgovinu ljudima; • U 2010. godini Uprava policije je podnijela 2 kp protiv 16 lica za trgovinu ljudima; • U 2012. godini UP je podnijela 1 kp protiv 1 lica za kd trgovina ljudima; • U 2014.godini UP je podnijela 2 kp protiv 2 lica za kd trgovina ljudima. **U 2015. godini 0 krivičnih prijava , u 2016. godini 0 krivičnih prijava, u 2017. godini 0 krivičnih prijava,** u 2018. god.2 krivične prijave protiv 3 lica.DRŽAVNO TUŽILAŠTVO • U 2004. godini nadležni tužioci podigli su 4 optužnice protiv 12 lica; • U 2005. godini nadležni tužioci podigli su 4 optužnice protiv 8 lica; • U 2006. godini nadležni tužioci su podigli 1 optužnicu protiv 6 lica za kd 445 trgovina djecom radi usvojenja i 1 optužnicu protiv 1 lica za kd trgovina ljudima- ukupno 2 optužnice protiv 7 lica • U 2007. godini 2 optužnice protiv 3 lica; • U 2008. godini 2 optužnice protiv 7 lica; • U 2009. godini 2 optužnice protiv 4 lica; • U 2010. godini 2 optužnice protiv 16 lica; • U 2013.godini 1 optužnica protiv 1 lica; • U 2014.godini 1 optužnica protiv 1 lica; **U 2015. 0 optužnica; u 2016. – 0 optužnica** u 2017. 1 optužnica protiv 2 lica; **u 2018. 0 optužnica.**SUDSTVO- broj presuda Ukupno: Od 2004-2017. godine kod nadležnih sudova bilo je u radu ukupno 17 predmeta za trgovinu ljudima i 1 predmet u vezi trgovine djecom radi usvojenja, od kojih je svih 18 predmeta pravosnažno riješeno. Trenutno su u radu suda dva predmet za KD trgovina ljudima.Kada je u pitanju profil žrtava trgovine ljudima u Crnoj Gori u periodu od 2004.godine registrovano je 38 žrtava trgovine ljudima kao I 7 potencijalnih: strani državljani, osim u 8 slučajeva; • lica prosječne starosti između 17-45 godina; • 9 maloljetnih lica- 12-17 godina starosti; • države porijekla žrtava: Srbija, Kosovo, Bosna i Hercegovina, Crna Gora, Ukrajina, Bangladeš. | Globalni izvještaj o trgovini ljudima, Organizacija Ujedinjenih nacija za drogu i kriminal UNODC, Njujork 2018. godine, [http://www.unodc.org/documents/data-and-analysis/glotip/2018/GLOTiP\_2018\_BOOK\_web\_small.pdf](https://mail.gov.me/owa/redir.aspx?SURL=mA3p_Rm-QVvtv4CJsUqh6Y6SUEor_aHihBCwdGqWffTYyx3Ksr3WCGgAdAB0AHAAOgAvAC8AdwB3AHcALgB1AG4AbwBkAGMALgBvAHIAZwAvAGQAbwBjAHUAbQBlAG4AdABzAC8AZABhAHQAYQAtAGEAbgBkAC0AYQBuAGEAbAB5AHMAaQBzAC8AZwBsAG8AdABpAHAALwAyADAAMQA4AC8ARwBMAE8AVABpAFAAXwAyADAAMQA4AF8AQgBPAE8ASwBfAHcAZQBiAF8AcwBtAGEAbABsAC4AcABkAGYA&URL=http%3a%2f%2fwww.unodc.org%2fdocuments%2fdata-and-analysis%2fglotip%2f2018%2fGLOTiP_2018_BOOK_web_small.pdf)Izvještaj Evropske komisije o evropskom parlamentu i vijeću, Drugi izvještaj o napretku u borbi protiv trgovine ljudima u skladu sa članom 3 Direktive 2011/EU o sprečavanju i suzbijanju trgovine ljudima i zastitu zrtava, Brisel, 03. 12. 2018. godine<http://www.antitrafficking.gov.me/rubrike/statistike/97540/Statisticki-podaci-o-KD-trgovina-ljudima.html> |

* 1. Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Strategija za borbu protiv trgovine ljudima 2019-2024. godina i Akcioni plan za praćenje implementacije strategije za borbu protiv trgovine ljudima za 2019. godinu. | Strateška oblast  - Prevencija trgovine ljudima Operativni  cilj 1: Unaprijediti preventivne aktivnosti i učešće svih aktera na državnom nivou u njihovom sprovođenjuKljučna mjera: 1 Unaprijediti preventivne aktivnosti i učešće svih aktera na državnom nivou u njihovom sprovođenju Ključna mjera  1.2: Nastaviti sa podizanjem nivoa svijesti u svim segmentima društva i podržati napore dase smanji potražnja za uslugama žrtava trgovine ljudima |

* 1. Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., kako se planira praćenje i vrednovanje njihovog doprinosa rješavanju pomenutih problema. Navesti konkretne mjerljive pokazatelje/indikatore (informacije iz uporednih analiza, izvještaja, rezultata istraživanja, studija, i drugi dostupni statistički podaci), kojima se planira mjerenje doprinosa nevladinih organizacija rješavanju identifikovanih problema i izvor u kojem su takvi podaci dostupni.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| U cilju doprinosa ukupnim aktivnostima u borbi protiv trgovine ljudima od nevladinih organizacija se očekuje razvijanje projekata koji će biti usmjereni na prevenciju trgovine ljudima kroz:- sprovođenje aktivnosti na upoznavanju lokalnih sredina sa projektnim ciljevima- organizovanje i realizacija višemjesečne kampanje namjenjene podizanju nivoa svijesti građana, putnika i turista o indikatorima za prepoznavanje žrtava trgovine ljudima, - sprovođenje aktivnosti na smanjenju potražnje za uslugama žrtava trgovine ljudima kroz ukazivanje na oblike eksploatacije koji su dominantno prepznati u našoj praksi- osmišljavanje i kreiranje poruke koja će istovremeno promovisati I SOS telefon za žrtve trgovine ljudima 116666 putem kojeg sva zainteresovana lica mogu prijaviti postojanje potencijalne sumnje na izvršenje trgovine ljudima I dobiti više informacija za podršku i pomoć;- organizovanje info pultova. | Broj i vrsta sprovedenih aktivnostiBroj štampanog i distribuiranog propagandnog materijala Broj ostvarenih poziva ka SOS liniji za žrtve trgovine ljudima za vrijeme trajanja Kampanje (broj i vrsta prijavljenih poziva). | Evaluacija strategije za borbu protiv trgovine ljudimahttp://www.antitrafficking.gov.me/rubrike/statistike |

1. **OSTVARIVANJE STRATEŠKIH CILJEVA**
	1. Navesti ključne strateške ciljeve iz sektorske nadležnosti čijem će ostvarenju u 2020. godini doprinijeti projekti i programi nevladinih organizacija koji se planiraju finansirati.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u \_2020.\_. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Strateška oblast - Prevencija trgovine ljudima ( Strategija za borbu protiv trgovine ljudima 2019-2024) Operativni cilj 1: Unaprijediti preventivne aktivnosti i učešće svih aktera na državnom nivou u njihovom sprovođenjuKljučna mjera: 1 Unaprijediti preventivne aktivnosti i učešće svih aktera na državnom nivou u njihovom sprovođenju Ključna mjera 1.2: Nastaviti sa podizanjem nivoa svijesti u svim segmentima društva i podržati napore da se smanji potražnja za uslugama žrtava trgovine ljudima | Budući da složenost borbe protiv trgovine ljudima podrazumijeva neophodnost učešća velikog broja institucija različite nadležnosti, te da je njihova međusobna saradnja od neprocjenjive važnosti, realizacijom projekata u okviru javnog konkursa doprinijeće se nastavku saradnje sa organizacijama civilnog društva u svim segmentima borbe protiv trgovine ljudima, kako bi se implementairali ciljevi zacrtani Strategijom i kreiranja novih politika u ovoj oblasti.Realizaciijom projekata pratiće se i analizirati djelovanje Nvo u oblasti implementacije državne politike borbe protiv trgovine ljudima.Sprovođenjem kampanja usmjerenih na jačanje nivoa svijesti javnosti u odnosu potencijalne korisnike usluga žrtava kao i kampanja namijenjenih široj javnosti i ciljanoj javnosti sa ciljem jačanja svijesti i otpornosti u odnosu na fenomen trgovine ljudima, bezbjedno korišćenje internet komunikacija i društvenih mreža, uticaće se na postizanje bolje informisanosti i preventivno će se djelovati kako bi se spriječila sama trgovina ljudima.  |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**
	1. Navesti javne konkurse koji se predlažu za objavljivanje u \_\_2020\_\_\_. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa kojim će se doprinijeti ostvarenju cilja | Iznos | Drugi organi državne uprave s kojima je potrebno koordinirati oblasti finansiranja |
| “Stop trgovini ljudima!” | 40 000 |  |

* 1. Navesti ko su predviđeni glavni korisnici projekata i programa koji će se finansirati putem javnog konkursa. Ukratko opisati korisnike navodeći glavna obilježja svake grupe korisnika, njihov broj i njihove potrebe na koje projekti i programi treba da odgovore u \_2020\_\_\_. godini.

|  |
| --- |
| Opis glavnih grupa korisnika, njihov broj i potrebeCiljne grupe:- Šira javnost – građani Crne Gore, putnici, turisti.- Lokalne samouprave –doprinos implementaciji politika i strateških mjera na lokalnom nivou;-NVO – korisnici i implementatori projekata; |
|  |

* 1. Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| Naziv javnog konkursa | Naziv javnog konkursa |
| “Stop trgovini ljudima!” – 5 NVO |   |

* 1. Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: “Stop trgovini ljudima” |
| Najniži iznos finansijske podrške koju će biti moguće ostvariti na osnovu javnog konkursa: 2000 EURA | Najviši iznos finansijske podrške koju će biti moguće ostvariti na osnovu javnog konkursa: 8000 EURA |

1. **KONSULTACIJE SA ZAINTERESOVANIM NEVLADINIM ORGANIZAICJAMA**
	1. Navesti na koji način je u skladu sa Uredbom obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koji su učestvovali u konsultacijama |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**
	1. Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim

|  |  |  |  |
| --- | --- | --- | --- |
| Naziv javnog konkursa | Broj službenika/ica koji su zapošljeni na puno radno vrijeme na tim poslovima | Broj službenika/ica koji su zapošljeni na puno radno vrijeme na tim poslovima | Imena osoba zaduženih za sprovođenje javnog konkursa i praćenje finansiranih projekata i programa nevladinih organizacija |
| **“Stop trgovini ljudima”** | 2 |  | Tijana Šuković, samostalna savjetnica I,Marijana Radunović, samostalna savjetnica I |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  | Ime i prezime | M.P. | Potpis |  |